শিশু মৃত্যু ঘিরে হাসপাতালে উত্তেজনা, মার খেলেন চিকিৎসকেরা

মথুরাপুর- ফের রোগী মৃত্যুকে (Patient death) ঘিরে উত্তেজনা ছড়াল দক্ষিণ ২৪ পরগনায়। চিকিৎসকদের ওপরে চড়াও হলেন রোগীর পরিবারের লোকেরা। এই ঘটনাকে  কেন্দ্র করে উত্তেজনা ছড়িয়ে পড়ে। দীর্ঘক্ষণ রোগী দেখা বন্ধ থাকল। ফলে ভোগান্তির শিকার হলেন দূর থেকে চিকিৎসা করাতে আসা রোগীরা।

জানা গেছে, আজ ভোরে  রোগী মৃত্যুকে কেন্দ্র করে দক্ষিণ ২৪ পরগনা (South 24 Pargana) জেলার মথুরাপুর ব্লক হাসপাতালে (Mathurapur Block Hospital) উত্তেজনা ছড়িয়ে পড়ে। চিকিৎসায় গাফিলতির অভিযোগ তুলে এক হাসপাতালের ভেতরে ঢুকে চিকিৎসককে দীর্ঘক্ষণ ধরে হেনস্থার পাশাপাশি মারধরের অভিযোগ রোগীর আত্মীয়-স্বজনের বিরুদ্ধে। প্রতিবাদে প্রায় তিন ঘণ্টার বেশি সময় ধরে রোগী দেখা বন্ধ ছিল হাসপাতালের চিকিৎসা পরিষেবা। পরিস্থিতি সামাল দিতে বিশাল পুলিশবাহিনী হাসপাতালে। ঘটনায় পুলিশ একজনকে আটক করেছে।

আজ ভোর রাতে মথুরাপুর এক নম্বর ব্লকের ঘোড়াদলের বাসিন্দা এক বছরের এক শিশুকে সর্দি, জ্বর ও ডায়রিয়ার উপসর্গ নিয়ে মথুরাপুর ব্লক হাসপাতালে ভর্তি করে পরিবারের লোকজনেরা।

আরও পড়ুন-  সন্দেশখালি গণহত্যার তদন্তে CBI, গ্রামবাসীদের জবানবন্দি নিলেন আধিকারিকরা

শারীরিক অবস্থার অবনতি দেখে ডায়মন্ড হারবার মেডিকেল কলেজ হাসপাতালে স্থানান্তরিত করা হয় বলে হাসপাতাল সূত্রে জানা গিয়েছে। ভর্তির প্রায় আধ ঘণ্টা পর শিশুর মৃত্যু হলে চিকিৎসায় গাফিলতির অভিযোগ তুলে সরব হয় পরিবারের লোকজনেরা।

দেখুন আরও খবর-